钦定古今图书集成/理学汇编/学行典/第254卷 > 孟侊
## 钦定古今图书集成/理学汇编/学行典/第254卷 > 孟侊

按《武昌县志》：孟侊，号莲湖，累封河南参政。幼孤，抚于
祖父，豪爽高适，不乐仕进。未几祖父见背，事继祖母
以孝闻。宗族乡党中有不直事，辄相戒曰：“毋使孟君知”其月旦。雅重如此。庚申、己丑两灾，殍饥藉道，罄产
赈济，凡活数万命，邑人至今德之。邑西有西竺寒溪，
邑东有报恩寺，年久倾圮，又檀布葺修，竟成伟刹。至
桥梁道路，博施广济，厥后克昌。长习孔，早年联捷巍
第，任太仆卿，直声闻于中外。次心孔，由明经官别驾，
诸孙多贵显，侊萧然布素，出入不乘舆张盖，年八十
馀，犹轩举矍铄。邑人尝诵之曰：“生平无一皱眉事。有
完福，不触二三尺童子有完德，不染一疾。”含笑而终。
有完寿，举宾筵十数次。乡贤崇祀。